text: Fagforening bruger nyt våben mod restauranter
  13 oktober 2013 kl. 12.18
  En ny app kan vise vej til restauranter, der har overenskomst med 3F.
  Vejlegården var startskuddet på kampen om restaurationsbranchen. Men fremtidens blokadevagter kan ligge i lommen på de danske forbrugere. Det skriver Avisen.dk.
  Med et nyt program kan iPhone-brugere, altid se, hvor der er en overenskomstdækket restaurant, bar eller hotel i nærheden.
  Vel at mærke den slags med 3F-overenskomst. Det er nemlig fagforbundet, der står bag den såkaldte app 'OKforhold'.
  - Den har vi lavet for at oplyse Danmarks befolkning og resten af verden i forhold til, hvor man kan spise trygt, fordi man ved, at der er ordnede løn og arbejdsforhold for de ansatte, siger John Frederiksen, forhandlingssekretær i 3F til Avisen.dk.
  I Kristeligt Fagforening mener man på ingen måde, at appen giver et retvisende billedet af, hvor den bevidste forbruger kan spise stegt flæsk med god samvittighed.
  - Der er ingen, der kan vide, hvad der er af løn- og ansættelsesvilkår på den restaurant, der er udeladt. Det kan jo være lige så 'Ok Forhold' som 3F - måske endnu bedre, siger Krifas formand, Søren Fibiger Olsen til Avisen.dk.
  